#### Likumprojekts

#### Grozījumi likumā "Par akcīzes nodokli"

Izdarīt likumā "Par akcīzes nodokli" (Latvijas Republikas Saeimas un Ministru Kabineta Ziņotājs, 2003, 23. nr.; 2004, 8., 10. nr.; 2005, 2., 10., 24. nr.; 2007, 3., 24. nr.; 2008, 24. nr.; 2009, 2., 14., 21. nr.; Latvijas Vēstnesis, 2009, 200. nr.; 2010, 68., 136., 183., 206. nr.; 2011, 65., 204. nr.; 2013, 186., 232. nr.; 2014, 257. nr.; 2015, 97., 124., 248. nr.; 2016, 100., 241. nr.; 2017, 59., 156. nr.; 2018, 225. nr.; 2019, 118., 140., 224. nr.; 2020, 37., 40., 240.A, 250. nr.) šādus grozījumus:

1. Aizstāt visā likumā vārdus "elektroniskās cigaretes" (attiecīgā skaitlī un locījumā) ar vārdiem "elektroniskās smēķēšanas ierīces" (attiecīgā skaitlī un locījumā).

2.  2. pantā:

izteikt otro daļu šādā redakcijā:

"(2) Atsevišķi šā likuma noteikumi neattiecas uz darbībām ar:

1) bezalkoholiskajiem dzērieniem un kafiju – šā likuma 8. panta piektā daļa, 20. panta otrās daļas 1. punkta "a" apakšpunkts, 25. panta pirmā, otrā, trešā, ceturtā, piektā, sestā, septītā, astotā, devītā un desmitā daļa, 26., 31. un 32. pants;

2) dabasgāzi – šā likuma 2. panta sestā un septītā daļa, 8. pants, 20. panta otrās daļas 1. punkta "a" apakšpunkts, 25. pants, izņemot tā septiņpadsmito un astoņpadsmito daļu, 26. pants, izņemot tā 1.2 daļu, 31. un 32. pants;

3) uztura bagātinātājiem, kuri satur etilspirtu un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, – šā likuma 2. panta sestā un septītā daļa, 8., 20., 25., 26., 27., 31. un 32. pants;

4) elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem – šā likuma 8. panta piektā daļa, 20. panta otrās daļas 1. punkta "a" apakšpunkts, 25. panta pirmā, otrā, trešā, ceturtā, piektā, sestā, septītā, astotā, devītā un desmitā daļa, 31. un 32. pants.";

izteikt trešās daļas ievaddaļu šādā redakcijā:

"(3) Šā likuma noteikumus par akcīzes preču pārvietošanu no citām dalībvalstīm vai uz citām dalībvalstīm attiecina arī uz šādām valstīm vai teritorijām:";

izslēgt trešās daļas 3. punktu;

papildināt trešo daļu ar 6. punktu šādā redakcijā:

"6) Lielbritānijas un Ziemeļīrijas Apvienotās Karalistes muitas teritoriju Ziemeļīrijā saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas Protokola par Īriju/Ziemeļīriju 8. pantu.";

izslēgt 3.1daļas 6. punktu;

papildināt pantu ar devīto un desmito daļu šādā redakcijā:

"(9) Labvēlīgu lēmumu par speciālās atļaujas (licences) izsniegšanu vai pārreģistrāciju rakstveidā neizsniedz, bet izsniedz speciālo atļauju (licenci). Lēmumu par speciālās atļaujas (licences) anulēšanu, ja tas pieņemts, pamatojoties uz nodokļu maksātāja iesniegumu, rakstveidā neizsniedz, bet nosūta nodokļu maksātājam paziņojumu par pieņemto lēmumu.

(10) Persona saziņu ar Valsts ieņēmumu dienestu veic elektroniski, izmantojot Valsts ieņēmumu dienesta Elektroniskās deklarēšanas sistēmu, ja šajā likumā un citos likumos nav noteikts citādi."

3.  3. pantā:

aizstāt trešās daļas 2. punktā skaitļus un vārdus "2204. un 2205. preču pozīcijā" ar skaitļiem un vārdiem "2204 10., 2204 21 06., 2204 21 07., 2204 21 08., 2204 21 09., 2204 29 10. un 2205. preču pozīcijā";

aizstāt ceturtās daļas 2. punktā skaitļus un vārdus "2204., 2205. un 2206. preču pozīcijā" ar skaitļiem un vārdiem "2206 00 31. un 2206 00 39. preču pozīcijā, kā arī Kombinētās nomenklatūras 2204 10., 2204 21 06., 2204 21 07., 2204 21 08., 2204 21 09., 2204 29 10. un 2205. preču pozīcijā";

aizstāt septītajā daļā vārdus "nosaka kārtību, kādā alkoholiskos dzērienus izmanto" ar vārdiem "izdod noteikumus par alkoholisko dzērienu izmantošanu".

4. Aizstāt 6.1 panta ceturtajā daļā vārdus "kuru vienotais dabasgāzes pārvades un uzglabāšanas sistēmas operators un dabasgāzes sadales sistēmas operators izlieto dabasgāzes pārvades, uzglabāšanas vai sadales sistēmas tehnoloģiskajām vajadzībām" ar vārdiem "kura tiek izmantota vienotā dabasgāzes pārvades un uzglabāšanas sistēmā un dabasgāzes sadales sistēmā dabasgāzes pārvades, uzglabāšanas vai sadales sistēmas tehnoloģisko vajadzību nodrošināšanai".

5. Izteikt 7. panta 5. punktu šādā redakcijā:

"5) persona, kas Latvijas Republikā ieved vai saņem bezalkoholiskos dzērienus, kafiju vai elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus;".

6.  Papildināt 9. pantu ar sesto daļu šādā redakcijā:

"(6) Ja reģistrēts saņēmējs un īslaicīgi reģistrēts saņēmējs ieved Latvijas Republikā ar akcīzes nodokļa markām marķējamas akcīzes preces, tām jābūt marķētām ar akcīzes nodokļa markām ievešanas brīdī atbilstoši šā likuma 27. panta pirmās daļas nosacījumiem."

7.  12. pantā:

papildināt trešo daļu pēc vārdiem "un piemēro šā panta otrajā daļā noteikto akcīzes nodokļa likmi" ar vārdiem "kā arī nosaka kārtību, kādā Latvijas Republikā pārvieto patstāvīgās mazās alus darītavas saražoto alu, citas dalībvalsts patstāvīgās mazās alus darītavas saražoto alu, kas kalendāra gadā ievests Latvijas Republikā, un paredz nosacījumus, kādos gadījumos alus darītava nav uzskatāma par juridiski un saimnieciski neatkarīgu no citām alus darītavām";

papildināt pantu ar sesto daļu šādā redakcijā:

"(6) Ministru kabinets izdod noteikumus par sertifikātu, kas apliecina mazās alkoholisko dzērienu darītavas tiesības piemērot šā panta ceturtajā daļā minēto nodokļa likmi un šā panta piekto daļu, paredz nosacījumus un kārtību, kādā Valsts ieņēmumu dienests pieņem lēmumu izsniegt, anulēt piešķirto sertifikātu, kā arī nosaka sertifikātā norādāmo informāciju, un kārtību, kādā Latvijas Republikā pārvieto mazās alkoholisko dzērienu darītavas saražotos pārējos alkoholiskos dzērienus, citas dalībvalsts mazās alkoholisko dzērienu darītavas saražotos pārējos alkoholiskos dzērienus, kas kalendāra gadā ievesti Latvijas Republikā, un paredz nosacījumus, kādos gadījumos mazā alkoholisko dzērienu darītava nav uzskatāma par juridiski un saimnieciski neatkarīgu no citām mazajām alkoholisko dzērienu darītavām."

8.  Izslēgt 14. panta 2.1daļu.

9.  16. pantā:

izteikt pirmās daļas 4.1punktu šādā redakcijā:

"41) uztura bagātinātāji, kuri satur etilspirtu un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, ja uztura bagātinātāja iepakojuma vienība nepārsniedz 150 mililitrus;";

papildināt pantu ar 2.1daļu šādā redakcijā:

"(21) Ministru kabinets nosaka nosacījumus un kārtību, kādā Valsts ieņēmumu dienests izsniedz, pārreģistrē un anulē atļauju denaturētā spirta iegādei, denaturētā spirta izmantošanas nosacījumus un kārtību, kā arī nosaka spirta denaturēšanas vielas un nosacījumus, kādos gadījumos spirts ir uzskatāms par denaturētu spirtu, informāciju, kas ietverama atļaujā denaturētā spirta iegādei, denaturētā spirta iegādes atļaujas spēkā stāšanās nosacījumus un darbības termiņu, kā arī prasības denaturētā spirta lietotājam.";

papildināt pantu ar sesto daļu šādā redakcijā:

"(6) Ministru kabinets nosaka nosacījumus un kārtību, kādā Valsts ieņēmumu dienests izsniedz, pārreģistrē un anulē atļauju alkoholisko dzērienu iegādei, lai alkoholiskos dzērienus izmantotu atbilstoši šā panta pirmās daļas 4.1, 5., 7., 8., 9. un 10. punktam, nosacījumus un kārtību, kādā piegādā alkoholiskos dzērienus lietotājam, kā arī nosaka informāciju, kas ietverama atļaujā alkoholisko dzērienu iegādei, atļaujas alkoholisko dzērienu iegādei spēkā stāšanās nosacījumus un darbības termiņu, prasības alkoholisko dzērienu piegādātājam un lietotājam."

10.  17. pantā:

izteikt panta nosaukumu šādā redakcijā:

"**17. pants. Nodokļa atbrīvojumi un atvieglojumi tabakas izstrādājumiem un denaturēto tabakas izstrādājumu piegādei**";

aizstāt pirmajā daļā vārdus "kabineta noteiktajā kārtībā" ar vārdiem "kabinets nosaka nosacījumus un kārtību, kādā";

papildināt pantu ar 1.1daļu šādā redakcijā:

"(11) Ministru kabinets nosaka nosacījumus un kārtību, kādā Valsts ieņēmumu dienests izsniedz atļauju denaturēto tabakas izstrādājumu piegādei un kādi tabakas izstrādājumi ir uzskatāmi par denaturētiem."

11.  Papildināt likumu ar 17.1pantu šādā redakcijā:

"**17.1 pants. Nodokļa atbrīvojumi elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem**

(1) No nodokļa ir atbrīvots elektroniskajās smēķēšanas ierīcēs izmantojamais šķidrums, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējprodukts, kuru:

1) izmanto kvalitātes noteikšanai;

2) iznīcina*.*

(2) Ministru kabinets nosaka nosacījumus un kārtību, kādā piemēro šā panta pirmajā daļā noteiktos nodokļa atbrīvojumus, kā arī nosaka nosacījumus elektroniskajās smēķēšanas ierīcēs izmantojamā šķidruma, elektroniskajās smēķēšanas ierīcēs izmantojamā šķidruma sagatavošanas sastāvdaļu un tabakas aizstājējprodukta iznīcināšanai."

12.  Izteikt 19. pantu šādā redakcijā:

"**19. pants. Nodokļa atbrīvojumi bezalkoholiskajiem dzērieniem un kafijai**

(1) No nodokļa ir atbrīvota kafija, kuru izmanto kafijas kvalitātes noteikšanai.

(2) No nodokļa ir atbrīvoti bezalkoholiskie dzērieni:

1) kurus izmanto bezalkoholisko dzērienu kvalitātes noteikšanai;

2) kurus izgatavojusi fiziskā persona savam patēriņam ar nosacījumu, ka tie netiek realizēti;

3) kuri ir nefasēti un izgatavoti sabiedriskās ēdināšanas uzņēmumā patērēšanai uz vietas.

(3) No nodokļa ir atbrīvoti bezalkoholiskie dzērieni un kafija, ko izmanto citu pārtikas preču (arī alkoholisko dzērienu) ražošanā.

(4) No nodokļa ir atbrīvoti bezalkoholiskie dzērieni un kafija, kuru iznīcina.

(5) Ministru kabinets nosaka nosacījumus un kārtību, kādā piemēro šā panta pirmajā daļā, otrās daļas 1. punktā, trešajā un ceturtajā daļā noteikto nodokļa atbrīvojumu, un nosacījumus bezalkoholisko dzērienu un kafijas iznīcināšanai."

13.  20. pantā:

aizstāt pirmās daļas 6. punktā vārdus "patēriņam, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu vajadzībām" ar vārdiem "vajadzībām, kā arī civilajam personālam, kas šos bruņotos spēkus pavada, vai šo bruņoto spēku virtuves vai ēdnīcu apgādei";

papildināt pirmo daļu ar 6.1 punktu šādā redakcijā:

"61) jebkuras tādas dalībvalsts bruņotajiem spēkiem, kas nav dalībvalsts, kurā nodoklis ir iekasējams, – minēto bruņoto spēku vajadzībām, civilajam personālam, kurš to pavada, vai šo bruņoto spēku virtuvju vai ēdnīcu apgādei, ja šādi spēki piedalās aizsardzības pasākumā, ko veic, lai īstenotu Eiropas Savienības darbību saskaņā ar kopējo drošības un aizsardzības politiku;";

aizstāt pirmās daļas 8. punktā vārdus "patēriņam, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu vajadzībām" ar vārdiem "vajadzībām, kā arī civilajam personālam, kas šos bruņotos spēkus pavada, vai šo bruņoto spēku virtuves vai ēdnīcu apgādei";

aizstāt otrās daļas 1. punkta "a" apakšpunktā skaitli un vārdu "6. punktā" ar skaitļiem un vārdiem "6. un 6.1 punktā";

papildināt sestās daļas 1. punktu pēc skaitļa "6." ar skaitli "6.1";

aizstāt devītās daļas 1. punktā skaitli un vārdu "6. punktā" ar skaitļiem un vārdiem "6. un 6.1 punktā".

14.  23. pantā:

aizstāt trešajā daļā vārdus un skaitli "saskaņā ar šā likuma 25. panta trešās daļas nosacījumiem" ar vārdiem un skaitli "piecu darbdienu laikā pēc šā likuma 25. panta trešās daļas nosacījumu iestāšanās";

aizstāt devītajā daļā vārdus un skaitļus "šā likuma 25. panta trešās daļas 1. punktā noteiktajā termiņā" ar vārdiem "piecu darbdienu laikā pēc akcīzes preču iztrūkuma konstatēšanas";

izteikt desmitās daļas pirmo teikumu šādā redakcijā:

"Par Latvijas Republikā konstatēto akcīzes preču iztrūkumu (piemēram, izlaupījumu, zaudējumu, zudumu, izņemot šā likuma 21. panta pirmajā, otrajā un 2.1 daļā minēto iztrūkumu), kas radies, pārvietojot attiecīgās akcīzes preces no citas dalībvalsts uz Latvijas Republiku vai cauri Latvijas Republikas teritorijai saskaņā ar šā likuma 25. pantu, nodokli samaksā persona vai personas, kuras elektroniskajā administratīvajā dokumentā norādītas kā garantētājas, mēneša laikā pēc dienas, kad paziņots Valsts ieņēmumu dienesta lēmums par nodokļa aprēķinu.";

izslēgt trīspadsmitajā daļā vārdu "trešo";

izslēgt četrpadsmito, piecpadsmito un sešpadsmito daļu;

aizstāt septiņpadsmitās daļas ievaddaļā skaitli un vārdus "15 dienu laikā" ar vārdiem un skaitli "ne vēlāk kā līdz nākamā mēneša 23. datumam";

izteikt divdesmit pirmās daļas ievaddaļu šādā redakcijā:

"(21)  Persona nodokli par uztura bagātinātājiem, kuri satur etilspirtu un ir iepakojumā virs 150 mililitriem un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, samaksā valsts budžetā:".

15.  25. pantā:

izteikt divpadsmitās daļas 2. punktu šādā redakcijā:

"2) šīs preces izvestas no Latvijas Republikas un saņemtas citā dalībvalstī;";

izteikt piecpadsmitās daļas 2. punktu šādā redakcijā:

"2) šīs preces izvestas no Latvijas Republikas un saņemtas citā dalībvalstī;";

izteikt astoņpadsmitās daļas 2. punktu šādā redakcijā:

"2) dabasgāze izvesta no Latvijas Republikas un saņemta citā dalībvalstī;".

16.  27. pantā:

papildināt trešo daļu ar 1.4 punktu šādā redakcijā:

"14) elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, kurus saskaņā ar normatīvajiem aktiem muitas jomā realizē beznodokļu tirdzniecības veikalos;";

papildināt trešo daļu ar 2.2punktu šādā redakcijā:

"22) elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, kuri ir atbrīvoti no nodokļa saskaņā ar šā likuma 20. un 21. pantu;";

aizstāt trešās daļas 3., 4. un 5. punktā vārdus "un tabakas izstrādājumus" ar vārdiem "tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus";

aizstāt sestajā daļā vārdus "iesniedz nodokļa samaksas apliecinājumu" ar vārdiem "samaksā nodokli";

papildināt 7.1 daļu ar otro teikumu šādā redakcijā:

"Nodokļa maksātājs ir tiesīgs saņemt samaksāto nodokli par akcīzes nodokļa markām, kas ir iznīcinātas kopā ar akcīzes precēm (nenoņemot akcīzes nodokļa markas no akcīzes preču iepakojuma), triju gadu laikā pēc attiecīgo iznīcināto akcīzes nodokļa marku saņemšanas.";

papildināt pantu ar 8.1 daļu šādā redakcijā:

"(81) Ja iznīcina akcīzes nodokļa markas kopā ar akcīzes precēm (nenoņemot akcīzes nodokļa markas no akcīzes preču iepakojuma) atbilstoši šā panta vienpadsmitajai, divpadsmitajai un 12.1daļai, akcīzes nodokļa marku iegādes izdevumus sedz nodokļa maksātājs, kas ir saņēmis akcīzes nodokļa markas.";

aizstāt vienpadsmitās daļas pirmajā teikumā vārdus "bojātās akcīzes nodokļa markas" ar vārdiem "bojātās akcīzes nodokļa markas vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma)";

izteikt divpadsmito daļu šādā redakcijā:

"(12) Ja nodokļa maksātājs atdod Valsts ieņēmumu dienestam saņemtās, bet neizmantotās, nederīgās vai bojātās akcīzes nodokļa markas vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma) un nodoklis par attiecīgajām nodokļa markām ir samaksāts, samaksāto nodokli pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem vai atmaksā 30 dienu laikā pēc akcīzes nodokļa marku identificēšanas.";

izteikt 12.1daļu šādā redakcijā:

"(121) Ja nodokļa maksātājs atdod Valsts ieņēmumu dienestam akcīzes nodokļa markas par laistām brīvā apgrozībā vai nodotām patēriņā akcīzes precēm, kuras izvestas uz citu dalībvalsti, uz valsti, kas nav dalībvalsts, iznīcinātas vai pārstrādātas, vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma) un nodoklis par attiecīgajām laistām brīvā apgrozībā vai nodotām patēriņā akcīzes precēm ir samaksāts, samaksāto nodokli pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem vai atmaksā 30 dienu laikā pēc akcīzes nodokļa marku identificēšanas. Ministru kabinets nosaka kārtību (tajā skaitā prasības nodokļa maksātājam un iesniedzamos dokumentus), kādā saskaņā ar šīs daļas nosacījumiem minēto nodokli pārskaita nodokļu parādu segšanai, turpmākajiem nodokļa maksājumiem, citu nodokļu maksājumiem vai nodokli atmaksā un veic to akcīzes preču iznīcināšanu vai pārstrādi, kas ir marķētas ar akcīzes nodokļa markām.";

papildināt pantu ar 12.2daļu šādā redakcijā:

"(122) Šā panta divpadsmitajā un 12.1 daļā minētajos gadījumos nodokli neatmaksā, nepārskaita turpmākajiem nodokļa maksājumiem vai nodokļu parāda segšanai, ja nodokļa maksātājs nav sedzis šā panta astotajā un devītajā daļā minētos izdevumus."

17. Izslēgt 30. panta otrajā daļā vārdus un skaitli "kā arī tās akcīzes nodokļa markas, kuras minētas šā likuma 23. panta četrpadsmitajā daļā".

18. Izslēgt 34. panta sestajā daļā vārdus "četrpadsmitajā un piecpadsmitajā".

19. Pārejas noteikumos:

izslēgt 12.1punkta 2. apakšpunktā vārdus un skaitli "saskaņā ar šā likuma 23. panta četrpadsmito daļu";

papildināt noteikumus ar 134., 135., 136., 137., 138., 139., 140. un 141. punktu šādā redakcijā:

"134. Ja nodoklis par saņemtajām akcīzes nodokļa markām ir samaksāts līdz 2021. gada 30. jūnijam, atkārtoti nodoklis nav jāmaksā, bet ir jāmaksā nodokļa starpība, ja palielinās nodokļa likme.

135. Grozījumi šā likuma 3. panta septītajā daļā, 16. panta pirmās daļas 4.1 punktā un 23. panta divdesmit pirmajā daļā un šā likuma informatīvās atsauces uz Eiropas Savienības direktīvām papildināšana ar 16. punktu saistībā ar uztura bagātinātājiem, kas satur spirtu, kā arī grozījumi šā likuma 3. panta trešās daļas 2. punktā un ceturtās daļas 2. punktā attiecībā uz Kombinētās nomenklatūras preču pozīcijām un šā likuma 12. panta sestā daļa stājas spēkā 2022. gada 1. janvārī.

136. Persona, kas 2022. gada 1. janvārī veic darbības ar uztura bagātinātājiem, kuri satur spirtu un ir iepakojumā virs 150 mililitriem un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, inventarizē pēc stāvokļa 2022. gada 1. janvārī to tai piederošo uztura bagātinātāju krājumus, kuri satur spirtu un ir iepakojumā virs 150 mililitriem, un 15 dienu laikā pēc inventarizācijas (ieskaitot inventarizācijas dienu) iesniedz Valsts ieņēmumu dienestam inventarizācijas sarakstu un nodokļa aprēķinu. Persona par inventarizācijā konstatētajiem uztura bagātinātāju krājumiem, kuri satur spirtu un ir iepakojumā virs 150 mililitriem, aprēķināto nodokli iemaksā valsts budžetā līdz 2022. gada 23. februārim.

137. Līdz 2021. gada 31. decembrim izsniegtās Valsts ieņēmumu dienesta atļaujas alkoholisko dzērienu iegādei uztura bagātinātāju ražošanai, kuri satur spirtu, ir derīgas līdz to termiņa beigām.

138. Sākot ar 2022. gada 1. janvāri, palielinoties nodokļa likmēm elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem pēc stāvokļa dienā, kad notiek nodokļa likmju maiņa, inventarizē elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļu un tabakas aizstājējproduktu krājumus un 15 dienu laikā pēc inventarizācijas (ieskaitot inventarizācijas dienu) iesniedz Valsts ieņēmumu dienestam nodokļa starpības aprēķinu. Aprēķināto nodokļa starpību iemaksā valsts budžetā līdz nākamā mēneša 15. datumam (neattiecas uz personu, kas ir saņēmusi šā likuma 2. panta sestās daļas 1. punktā minēto speciālo atļauju (licenci) apstiprināta noliktavas turētāja darbībai).

139. Grozījums šā likuma 3. panta septītajā daļā, 16. panta 2.1 un sestādaļa, grozījumi 17. panta pirmajā daļā un 17. panta 1.1daļa stājas spēkā 2022. gada 1. janvārī.

140. Šā likuma 17.1 pants un grozījums attiecībā uz 19. panta izteikšanu jaunā redakcijā stājas spēkā 2022. gada 1. janvārī.

141. Grozījumi šā likuma 20. pantā un šā likuma informatīvās atsauces uz Eiropas Savienības direktīvām papildināšana ar 17. punktu saistībā ar akcīzes nodokļa atbrīvojuma piemērošanu akcīzes precēm, kas tiek piegādātas jebkuras tādas dalībvalsts bruņotajiem spēkiem, kas nav dalībvalsts, kurā nodoklis ir iekasējams, stājas spēkā 2022. gada 1. jūlijā."

20. Papildināt informatīvo atsauci uz Eiropas Savienības direktīvām ar 16. un 17. punktu šādā redakcijā:

"16. Padomes 2020. gada 29. jūlija direktīva (ES) 2020/1151, ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem.

17. Padomes 2019. gada 16. decembra direktīva (ES) 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā."

21. Pielikumā:

izslēgt 1.12. apakšpunktu;

izslēgt 2.4. apakšpunktu;

izslēgt 3.6. apakšpunktu;

izslēgt 4.9. apakšpunktu;

izslēgt 5.6. apakšpunktu.

Likums stājas spēkā 2021. gada 1. jūlijā.

Finanšu ministrs

J. Reirs